|  |
| --- |
| **L’ETNO.MUSEU VALENCIA D’ETNOLOGIA** |

|  |
| --- |
| **NOTA DE PREMSA** |

**L’ETNO. MUSEU VALENCIÀ D’ETNOLOGIA ENTREGA ELS PREMIS BERNAT CAPÓ DE CULTURA POPULAR DELS ANYS 2020 i 2021.**

**En l’acte de lliurament celebrat a Alaquàs s’ha concedit el premi de 2021 a Carles Rodrigo Alfonso per l’obra *Viure a la caseta. Una aproximació a l’hàbitat rural temporal tradicional valencià.***

**En el mateix acte s’ha atorgat el premi de l’any 2020 a Josep Luis Santonja per l’obra *Animetes Santes.***

***Viure a la caseta*** ens apropa a les construccions disperses que s’utilitzaven com a llar durant els treballs agraris, des de finals del segle XVIII fins a mitjans del segle XX. Són habitatges senzills que no solien estar habitats de continu però tampoc estaven deshabitats. Estaven prou lluny del nucli de població i ens construïen per albergar els treballadors del camp, que així s’estalviaven tornar a casa cada nit. L’estudi fa una aproximació a diverses tipologies (la construcció de marjal, les casetes de la Serrania i els riuraus de les comarques centrals) i ens explica les seues característiques i les formes de vida associades.

**Carles Rodrigo Alfonso,** nascut a València és geògraf de formació i exerceix la seua activitat professional com a consultor en desenvolupament rural des de 1995 mentre manté el contacte amb l'activitat agrària. Profund coneixedor del territori valencià ha estat i està implicat en diversos moviments territorials. És autor de mitja dotzena de publicacions de caràcter territorial de les comarques del Rincón de Ademuz i la Serranía així com coautor d'un altra desena de llibres i d'articles de caràcter i àmbit espacial divers.

Animetes Santes de Josep Lluis Santonja es l’obra premiada en l’any 2020. Degut a la COVID 19 no es va poder atorgar el lliurament, per la qual cosa s’entrega enguany junt al premi de 2021.

L’obra premiada el 2020 aborda el fet de morir i presenta els particulars ritus funeraris de la societat tradicional valenciana, bona part dels quals tenien un fort component femení, que anava des de l’atenció als moribunds, l’amortallament i la vetla, fins a l’organització i pràctica del dol.

Josep Lluís Santonja (Alcoi) és doctor en Història per la Universitat d’Alacant i, actualment, director de l’Arxiu Municipal d’Alcoi i de la Xarxa de Biblioteques Municipals d’Alcoi i autor de nombroses monografies de recerca cultural i històrica.

El premi s’entrega per primera vegada a Alaquàs, municipi que alberga a l’Institut d’Estudis Comarcals de l’Horta Sud i seu de la Federació de Centres d’Estudis Comarcals.

El premis Bernat Capo de difusió de la cultura popular reten homenatge a este intel·lectual nascut a Benissa que desenvolupà la seua tasca com a periodista en diferents medis de comunicació (Saò, El temps, Mediterràneo, Levante). Així mateix va posar en marxa projectes de comunicació amb clara vocació valenciana com Diario de Valencia o Noticias al Día. La seua tasca com a escriptor tractà diferents temes dels quals cal destacar el seu assaig *Costumari valencià, 1992-94.*

L’editorial Bullent i diferents institucions publiques com ara L’ETNO. Museu Valencià d’Etnologia (Diputació de València), la Mancomunitat Cultural de la Maria Alta i l’Ajuntament de Dènia, posaren el marxa este premi literari el 1999, amb l’objectiu de fomentar la investigació i la divulgació de treballs vinculats a l’estudi de la cultura popular valenciana, tant material com immaterial.

El premi atorgat per L’ETNO. Museu Valencià d’Etnologia (Diputació de València) està valorat en 6000 € i comporta la publicació del text per l’Editorial Bullent i l’entrega d’una estàtua realitzada per l’artista valencià Artur Heras. Al llarg d’estos 20 anys s’han guardonat treballs que han abastat quasi tots els aspectes de la nostra cultura tradicional. Des del primer guardó atorgat a Joan Pellicer pel seu *Costumari Botànic (1999)*, el premi ha considerat propostes relacionades amb l’imaginari valencià de llegendes i contes, el jocs tradicionals, les manifestacions festives, la recopilació de romanços i cançons, o fenòmens socials concrets de les nostres terres com ara l’emigració o el treball femení.

El jurat de l’edició de 2021 ha estat compost per Joan Segui i Asunció Garcia (conservadors de L’ETNO. Museu Valencià d’Etnologia), Clara Pérez (Directora del Museu Museu Comarcal de L’horta Sud «Josep Ferrís March». Torrent), Teresa Vicente (antropòloga i membre de l’Associació Valenciana d’Antropologia AVA) i Núria Sendra, d’editora d’Edicions del Bullent.